نه بيله يديم بو سئوگينين سوْنو يوْخ
نه بيله يديم دونيا بئله دؤنه جك.
نه بيله يديم سئوگي آدلي بو قوْناق
ايكيميزين آراميزدا اؤله جك ...
اولو سئوگي گؤيدن يئره ائندي مي
نه داياندي يوْلوموزون اوستونده؟
بو محبت سوْيودوقجا، سن دئمه،
جان وئريرميش قوْلوموزون اوستونده.
هر گؤروشه سورونوردو آياقلار
اوْل چمنلر – بير باهارليق چمني
دوْداقلاري يانديراندا دوْداقلار
اوره ييميز اوشويورموش، دئمه لي.
اَيلنجه لر قوْيمادي كي، گؤز آچاق
هر ايسته يي بيز بئله جه بيترديك
پاييز گلدي توْي – بايراملا، بيز آنجاق
يارپاق – يارپاق گونوموزو ايتيرديك.
شيرين اوْلدو يالانلارين زهه ري
حقيقتي گيزله ميشيك هميشه
سئوگيليلر اوْياق آچدي سحري
بيز آخشامي گؤزله ميشيك هميشه ...
يوخو گؤردوك ... گاه گوْرخولو، گاه دا شن،
بوْغدو بيزي ترددودلر آخاري
يوخولاردا اللر گؤردوك بيرلشن
ها يوْزدوقسا هيجران اوْلدو آخيري ...
نه بيله يديك بو سئوگينين سوْنو يوْخ
نه بيله يديك دونيا بئله دؤنه جك
نه بيله يديك سئوگي آدلي بو قوْناقاوزوموزه باخا – باخا اؤله جك
<
azb_Arab bjn_Arab azb_Arab bjn_Arab bjn_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab snd_Arab azb_Arab snd_Arab azb_Arab pes_Arab azb_Arab bjn_Arab azb_Arab unk